
Kokie yra mūsų krašto ūkininkai 


Daugumas mūsų krašto ūkininkų 
yra jau pakankamai ūkiškai susipratę 
žmonės. Jie stengiasi kiekvieną progą 
susitikti su agronomu ar daržininkystės 
instruktoriumi ir pasiklausinėti, papra- 
šyti patarimo jiems rūpimais klausi- 
mais. Toki ūkininkai jiems rūpimus 
klausimus, rodosi, nešiojasi lūpose ir 
ilgai negalvodami jais apiberia agrono- 
mą, kaip žirniais“ “Tik atsakinėk ir ge- 
rėkis tų ūkininkų susidomavimu ūkiškais 
reikalais. Tie ūkininkai, tai yra pažangieji, 
nodernieji, aktyvieji mūsų krašto ūkinin- 
kai. Per juos eina kaiman visa naujoviš- 
kojo ūkininkavimo propaganda. Agrono- 
mas pirmiausiai kreipiasi pas juos ir 
jiems išaiškina tai, ką nori, kad būtų 
igyvendinta žemės ūkyje. Jie greitai 
agronomą supranta, įtiki ir stropiai jvyk- 
do savo ūkyje patariamą ar siūlomą 
pagerinimą, ir vėliau pasidaro sau iš to 
išvadas. Be to, tų išvadų rezultatus pa- 
pasakoja arba raštu praneša paskui ir 
pačiam agronomui. Nuo šių pažangiųjų 
ūkininkų mokinasi kiti, labiau atsilikę 
ir mažiau pažangūs ūkininkai. Ši antroji 
ūkininkų grupė nepasitiki žodžiais ir 
patarimais, o tik pasitiki padarytais ban- 
dymais savo kaimyno lauke netoli jo 
ežios. Šie ūkininkai nieko nenori patys 
išbandyti, jie pasisavina tik išmėgintus, 
tikrus pagerinimus. 

Yra dar ir trečioji ūkininkų grupė. 


Šios grupės ūkininkai lyg būtų akis už- 


sirišę, moja ranka į visus pagerinimus 
ir, kaip įmanydami, peikia ir kritikuoja 
agronomus ir jų siūlomus darbus. Jie 
yra visų pirma ištikimi tradicijai ir pri- 
pažįsta tik tai, ką jie paveldėjo nuo tė- 
vų, protėvių. Jie žiūri į praeitį labai 
romantiškomis akimis. Visa kas gera ir 
protinga, tai buvo tik senovėje, o kas 
dabar norima pakeisti ar pataisyti, tai 
jiems atrodo, kad tai yra tik geros tvar- 
kos ardymas. Šiuos ūkininkus vadiname 
konservatistais, atsilikėliais su pasenu- 
siomis pažiūromis į gyvenimą. Jie yra 
neveiklūs, pasyvus, nieko jie nenori ir 
nesiekia, neieško. Jiems tik rūpi išsau- 
goti senoviška tvarka ir apginti ją nuo 
ūkininkų „pramuštgalvių“ (taip jle va- 
dina pažangiuosius ūkininkus), kurie 
Viską norėtų viršun kojom apversti ir 
Perdaryti pagal naujausią madą. Ši tre- 
šioji, konservatistinė, pasyvioji ūkininkų 
grupė yra tas akmuo ant lygaus kelio, 
kuris trukdo žemės ūkio kultūros veži- 
mui smarkiai riedėti į priekį. Laimel, 
kad Konservatistų ūkininkų skaičius nuo- 


lat mažėja pirmųjų dviejų grupių ūki- 
ninkų naudai. Todėl! ir žemės ūkio kul- 
tūros kėlimas kas kart įgauna smarkesnį 
tempą ir duoda vis geresnius rezulta- 
tus. Konservatistų ūkininkų daugiausiai 
yra senojoje, prieškarinėje žmonių kar- 
toje. Jaunesnieji ir jaunieji ūkininkai 
daugiau priklauso prie pažangiųjų ūki- 
ninkų grupių. 

* Neseniai man papasakojo vienas 
lietuvis daržininkystės instruktorius tokį 
atsitikimą. Vienos apylinkės ūkininkai 
susirašė ir per savo pieninę užsisakė 
skiepų. Vėliau buvo gauti tie skiepai, 
kuriais visi ūkininkai buvo patenkinti. 
Kadangi skiepai šiemet brangūs, tai 
kiekvienam rūpėjo, kad kuo tinkamiau- 
siai juos galima būtų pasodinti, kad ge- 
rai ir greit augtų ir duotų naudą. Vie- 
nas ūkininkas, nors gerokai apsiskaitęs 
ir geriau ūkininkaująs už savo kaimy- 
nus, bet dar visai nepasitikėdamas savo 
žiniomis parsikvietė net iš Vilniaus dar- 
žininką skiepams pasodinti. Daržininkas 
pavyzdingai pasodinęs minėtam ūkinin- 
kui skiepus, pasisiūlė ir kitam to ūki- 
ninko kaimynui pasodinti skiepus be 
jokio už tai atlyginimo. Ir ką, manote, 
kad tas ūkininkas tuo apsidžiaugė? Vi- 
sai ne. Jis ir šiaip ir taip mykė ir rodė 
nepatenkintą miną, kol negalėdamas 
kitaip“ išsisukti, atrėžė tam instruktoriui: 


„Man regis, tai aš pats geriau paso- 
dinsiu...“ Vadinasi, nepasitikėjo instruk- 
torium, kuris jau 10 metų turi prakti- 
kos su skiepų sodinimu ir yra išėjęs 
tam specialų mokslą. Tuo tarpu-minė- 
tasis ūkininkas, gal nebuvo dar pasodi- 
nes niekad nė vieno skiepo“ ir nėra 
matęs, kaip tai daroma. 
iame pavyzdyje turime ryškiausius 
pirmosios ir trečiosios grupės ūkininkų 
tipus. Pirmas — pažangus, apsiskaitęs, 
išsilavinęs, susipratęs ir aukštai vertingąs 
žmogaus specialybę. Antras — konser- 
vatistas, gal prietaringas, nepasitikjs ir 
geriausiu specialistu, o tik vertinąs 
ir pasitikįs savo protu ir rankomis. 
Koki bus tokio darbo rezultatai jau pa- 
aiškės už vienų metų: Pirmojo ūkininko 
prigis medeliai gal visi iki vieno ir gra- 
žiai lapos, augs. Antrojo—pusė mede- 
lių nudžius, o likusieji skurs ir tartum 
keiks savo sodintoją. Pirmasis ūkinin- 
kas džiaugsis gražiai augančiu sodu ir 
bus dėkingas agronomams už skiepus, 
per kuriuos pirkosi ir instruktoriui už 
gerą pasodinimą. Antrasis ūkininkas, '' 
anaiptol, nė Kiek savęs nekaltins. Jis 
keiks ir pirštais rodys agronomus, kad ' 
jie jį apgavo — blogus skiepus atsiuntė, ~ 
pusė jų išdžiūvo. O juk skiepai buvo ' 
abiem ūkininkam drauge atsiųsta iš tos 
pačios vietos ir vienodo gerumo. “M. Č. 


UKIŠKOS NAUJIENOS 


LIETUVOS VALSTYBĖJE 


Prekybiniai santykiai su 
užsieniais 


Lietuvos prekyba su užsienio val- 
stybėmis nuolat plečiama. Kasmėt su- 
randama vis naujų rinkų įvairiems Lie- 
tuvos gaminiams. Šiemet, pavyzdžiui, 
užmegsti prekybiniai santykiai su Tur- 
kija. Nors su šia valstybe prekybos su- 
tartis dar nesudaryta, 
eksportininkai jau tariasi su Turkijos 
importininkais dėl arklių ir kitų prekių 
pardavimo. Iš Turkijos norima impor- 
tuoti tabako. Kai kurie Lietuvos impor- 
tininkai jau išvyko į Turkiją vietos rinkų 
studijuoti ir užmegsti ryšius su tenykš- 
čiais prekybininkais. Italija irgi nori pa- 
didinti prekybos apyvartą su Lietuva. 
Ji nori Lietuvoje pirkti daugiau celiu- 


tačiau Lietuvos“ 


liozės ir miško medžiagos. "Kadangi “ 
prekyba vykdoma mainų pagrindu, ita- “ 
lai siūlo pramonės gaminių. Taipgi jau” 

pasibaigė prekybiniai pasitarimai su Vo- “| 
kietija. Po šių pasitarimų Vokietija Lie- “" 
tuvoje daug daugiau“ pirks įvairių že- ` 

mės ūkio gaminių, negu Iki šiol. Pre: “ 
kyba su Šveicarija vyksta“ gerai ir apy-“ 

varta nuolat piečiama. Šveicarai perka '* 
žemės ūkio gaminius, 'o Lietuvai “par” 
duoda pramonės gaminius. 

Su Belgija prekybos santykiai vy- | 
stosi normaliai. Belgų pramonės gami- | 
niai, dėl neaukštos kainos, Vartotojų 
apsčiai perkami, dėl to kai kurie šiems | 
metams skirti įvežimo kontingentai jau ` 
išnaudoti. Kada bus atnaujintos preky- 
bos derybos su Lenkija, ligi šiol nepa- ` 
aiškėjo. Manoma, kad prieš prasidedant | 
deryboms, bus išsiaiškinta miško pluk- | 

dymo ir laivybos klausimai. Prekybos 
santykiuose su Baltijos valstybėmis ir 
Sovietų Rusija šiuo metu nėra jokių pa- 
keitimų. Tie santykiai vystosi visai nor- 
maliai, kaip jie nustatyti prekybos su- 
tartimis ir susitarimais. 


Vikšriniai traktoriai 


Šių“ metų pavasarį nusausintiems 
durpynams arti Zemės Ūkio Ministerija 
nupirko 5 vikšrinius traktorius. Didėjant 
pareikalavimui ir stengiantis ūkininkams 
padėti lengviau ir greičiau sukultūrinti 


nusausintas pelkes, vėliau buvo nupirkta: 


dar 5traktoriai. Tie visi traktoriai dirba 
tose vietose, kur didesni nusausintų 
pelkių plotai laukia skubaus sukultūri- 
nimo, būtent: Biržų, Kėdainių, Panevė- 
žio, Raseinių, Rokiškio, Seinų, Telšių, 
Šiaulių ir Ukmergės apskrityse. Nese- 
niai Žemės Ūkio Rūmai nupirko dar 
vieną vikšrinį traktorių, kuris yra žymiai 
galingesnis už ankstyvesnius ir juo ga- 
lima arti ne tik vienvagiu, bet ir dvi- 
vagiu plūgu. Juo galima suarti per die- 
ną didesnius žemės plotus, būtent, nuo 
2—2,5ha, o gerose sąlygose ir iki 3 ha 
ir darbas atseina pigiau. Mažesnio ga- 
liagumo traktoriais galima suarti per 
dieną apie 1 ha. Naujas traktorius kai- 
navo 20.000 It. Jis dabar dirba ties 
Kaužais. Ateinančiais metais tokių trak- 
torių numatoma dar daugiau pirkti. 


Šiemetiniai derliai 


Centralinis Statistikos Biuras apskai- 
čiavo šiemetinius derlius. Viso šiemeti- 
nis Lietuvos žieminių rugių derlius pa- 
gal Biuro duomenis yra vertinamas 
022.670 tonų, vasarinių rugių 3.550 t, žie- 
minių kviečių 187.850 t, vasarinių kvie- 
čių 59.060 t, miežių 268.588 t, avižų 
421.835 t, mišinio 147,588 t, vikų 
25.250 t, žirnių, peliuškų ir lešiukų 
54.983 t, bulvių 2.0-8.282t, linų pluošto 
26.211 t, linų sėmenų 30.026 t, dobilų 
1.257.320 t, šieno 1.150.950 t, ir dobilų 
sėklų 6.943 t. 

Lyginant su praeitais, šiemet derliai 
yra didesni: rugių, žieminių kviečių, 
avižų, mišinio, vikų, žirnių, peliuškų ir 
lešiukų, dobilų, šieno ir dobilų sėklų. 
Mažesni: vasarinių kviečių, miežių, bul- 
vių, linų pluošto ir linų sėmenų. Zie- 
minių rugių derlius didesnis 3,149/4, va- 
sarinių rugių 2,749/,, žieminių kviečių 
16,499/;, avižų 7,789/,, mišinio 5,439/ą, 
vikų 16,63%, žirnių, peliušku ir lešiukų 
51,939/,, dobilų 55,539/;, šieno 8,819/, ir 
dobilų sėklų 53,19/,. Mažesni derliai: 
vasarinių kviečių 0,659/,, miežių 1,989/4, 
bulvių  17,69/4, linų pluošto 16,369/, ir 
linų sėmenų 15,649/,, Maistinių grūdų 
(rugių ir kviečių) šiemet gauta 45,295 t 
daugiau, nei praeitais metais. Palyginti 
su penkmečio (1933 — 1937 m.) vidur- 
kiu, šių metų maistinių grūdų derlius 
yra 25.651 tonų didesnis. Pašarinių javų 
(miežių, avižų, mišinio, vikų) šiais me- 
tais gauta 39.883 t daugiau, nei praei- 
tais metais. Palyginti su penkmečio vi- 
durkiu, šių metų pašarinių grūdų der- 
lius yra 98.061 t didesnis. Bulvių šiais 
metais gauta 441.643 t mažiau, nei 
praeitais metais. Palyginti su penkme- 


čio vidurkiu, šių metų bulvių derlius 
yra 470 t mažesnis. Šienų (dobilų ir 
pievų) šiais metais gauta 542.198 t 
daugiau, nei praeitais metais. Palyginti 
su penkmečio vidurkiu, šių metų šienų 
derlius yra 187.127 t. didesnis. 

Šių metų derlius ne tik žymiai di- 
desnis už pereitų metų derlių, bet di- 
desnis ir už viso penkmečio vidurinį 
derlių. Šis derlius daug didesnis už 
krašto suvartojimą. Maistinių grūdų 
(rugių ir kviečių) viso eksportui atlieka 
net 112.930 t, pašarinių grūdų 60.261 t, 
ankštinių 9.183 t, bulvių 4.282 t, linų 
pluošto 15.211 t, linų sėmenų 11.526 t 
ir dobilų sėklų 2.243 t. Pinigais verti- 
nant, maistinių grūdų viso eksportui 
nuo šiemetinio derliaus atlieka už 14,1 
mil. litų, pašarinių grūdų už 7,2 mil. 
litų, aukštinių už 4,1 mil. litų, bulvių 
už 0,2 mil. litų, linų pluošto už 19,8 
mil. litų, linų sėmenų už 3,4 mil. litų ir 

dobilų sėklų už 3,6 mil. litų, arba viso 
drauge už apie 53 milijonus litų. 


Kaimo jaunimas labai domisi 
žemės ūkio mokslu 


Šiemet į žemesniąsias valstybines 
žemės ūkio mokyklas priimta: į Alytaus 
mokyklą 73, į Aštriosios Kirsnos — 70, 
į Joniškėlio — 90, Kvietiškio — 80, Ra- 
seinių — 60, Salų — 117, Veprių — 67, 
Plinkšių — 75, Zyplių — 52, Frėdos — 
25 ir Gruzdžių — 24. Iš viso priimta 
733 ūkininkaičiai. Į viduriniąses valsty- 
bines žemės ūkio mokyklas priimta: 
į Gruzdžių — 26 ir į Belvederio — 40, 
Iš viso j šias mokyklas priimta 66. 
Tenka pažymėti, kad norinčių įstoti 
į žemės ūkio mokyklas jaunuolių skai- 
čius yra labai didelis. Yra tiek daug 
norinčiųjų įstoti, kad tenka daryti labai 
didelę atranką. Visos mokyklos šiemet 
dirba perpildytos. 


Pašarų gamyba iš rudens 


Nieks taip ūkininko nevargina, kaip 
pašarų trūkumas. Gyvulių ūkis norma- 
liai gali vystytis tik tada, kai yra pa- 
kankamai ūkyje pašarų. Kai jų trūksta, 
ūkininkas dažniausiai parduoda gyvus 
lius. Tokiu būdu kartais tenka parduoti 
ir labai vertingas gyvulys. Zinoma, būtų 
galima patarti tokiais atvejais ūkininkui 
nusipirkti pašarų. Tačiau jis visuomet 
greičiau parduos gyvulį, negu pašarus 
jam pirks, nes neturi pinigų. Dėl to pa- 
šarų gamyba ūkininkui yra labai svarbi 
ūkio šaka. Jeigu jis nori turėti pakan- 
kamai pašarų, privalo jų gamyba rūpin- 
tis ne tiktai ankstyvą pavasarį, bet ir 
dabar, rudenį ir net žiemą. Ypač šiuo 
metu, kai lauko darbai jau beveik 
baigti, galima surasti daug laisvo laiko 
pašarų gamybos reikalams apsvarstyti. 

Daugiausia ir geriausių pašarų gy- 
vuliams galima parūpinti tada, kai laiko- 
mos geros ganyklos ir dobilų žalienos. 
Žinoma, daug prigaminama pašarų 
auginant šakniavaisius, pašarinius miši- 
nius, vienmečius dobilus, seradėlę. Ta- 
čiau šitie čia minėti pašariniai augalai 
galima auginti kiekvienam ūkininkui, 
nes jų gamyba nereikalauja specialiaus 
žemės ūkio pertvarkymo. Tuo tarpu, no- 
rint įtaisyti geras ganyklas, žalienas ir 
ilgamečius dobilus, reikia pertvarkyti 
sėjomaina ir pakeisti visa žemės ūkio 
kryptis. Tinkamai sutvarkius sėjomainą, 
galima pasigaminti daug pašarų ir tu- 
rėti didelius kitų augalų derlius. Tada, 
nors kitiems augalams teks mažiau 
vietos, bet padidėjus derliams, ūkinin- 
kas jų gaus nemažiau kaip anksčiau. 3 

Jeigu ūkininkas neturi atliekamos 
ir tinkamos žemės kitur, tai privalo pir- 
miausiai -išskirti iš sėjomainos (iš dir- 
bamų laukų) plotą kultūrinei ganyklai. 
Kiek ganyklai reikia palikti? — Tyrimai 
parodė, kad gerai prižiūrimoje ir tręšia- 
moje ganykloje galima išganyti viduti- 
niškai 3 karves 1 hektare. Prie 10 kar- 
vių galima išganyti vienas arklys ir prie 


trijų karvių viena avis. Tokiu būdu ga 
lima apskaityti, kiek hektarų lauko rei- 
kia skirti ganyklai. Jeigu norima dalj 
ganyklos nušienauti (kai turima mažai 
pievų), tada ganyklų plotai atitinkamai 
padidinami. O jeigu be ganyklos dar 
turima kiti ganymui tinkami plotai, tada 
ganyklai skiriama mažiau, negu nuro- 
dyta. 

Ganyklai vieta geriausia prie upelio, 
ežero ar šaltinio ir netoli tvartų. Ypa? 
svarbu, kad prie ganyklos būtų geras 
vanduo, nes jis yra būtina maisto dalis. 

Išskyrus ganyklai atitinkamą plotą, 
likusioji žemė reikia taip sutvarkyti, kad 
dobilai galėtų grįžti į tą pačią vietą ne 
rečiau kaip septintais metais. Be to, 
dobilų plotai turėtų užimti apie 309/5 li- 
kusios nuo ganyklų žemės. Jeigu dobi- 
lai sėjami su varpinėmis žolėmis (pav., 
su motiejukais, raigrasu) ir laikomi dve- 
jus metus, tai jie į tą pačią vietą gali 
grįžti kas 6 metai. Ir šiuo atveju do- 
bilų plotai turi užimti trečdalį laukų. 

Kas kultūrinės ganyklos nenori ar 
neįstengia turėti (ji reikalauja geros, 
sumanios priežiūros), tas privalo dobilų 
plotus laikyti trejus metus. Tai jau bus 
dobilų žalienos. Jos sudaromos iš do- 
bilų (raudonųjų, baltųjų, švediškų) ir 
varpinių žolių (motiejukų, eraičyno, rai- 
graso) mišinio. Sėjant tokį mišinį ir ge- 
rai į patręšus antrais metais fosforinė- 
mis, o trečiais fosforinėmis ir azotinė- 
mis trąšomis, galima turėti ne tik pa- 
šaro, bet ir neblogą ganyklą. Bet no- 
rint laikyti trejus metus dobilų mišinlus, 
reikia atitinkamai sutvarkyti ir sėjo- 
mainą. 

Kai ūkininkas nusprendžia įtaisyti 
vieną iš čia minėtų žalienų gyvuliams, 
privalo apgalvoti, kaip reikės sutvarkyti 
laukus ir kartu dar šį rudenį privalo 
paruošti toms žalienoms lauką, kad 
anksti pavasarį jau galėtų pasėti arba 
žolių mišinį arba dobilus ir jų mišinį. 
x+ Dar didesnis dėmesys reikia atkrelpti 

į natūrales pievas. Pievų mūsų krašte 
yra labai daug. Bet naudos iš jų turima 
labai maža. Mažai rasime mūsų krašte 
tokių pievų, kurios iš tikrųjų būtų gali- 
ma pavadinti pievomis, Tos mūsų pie- 
vos, tai pelkynai, raistai, nuplikę dur- 
pynai, Šie plotai pirmiausia reikia nu- 
sausinti. Jeigu jie yra dideli, tai patys 
ūkininkai nusausinti nejstengs. Bet ne- 
maža jau turime ir nusausintų plotų, 
kurie jau visai mažai reikalauja pageri- 
nimų. Kai kur dar reikia iškasti šaluti- 
niai grioveliai, o kai kur nė to ne- 
reikia, nes jau pakankamai sausi, 

Jeigu reikalauja mažo nusausinimo, 
tai šiuo metu kaip tik patogiausia kasti 
griovius. Jeigu griovių kasti nereikia, 
tai dabar tie plotai reikia arti. Rudens 
arimas yra daug geresnis, negu pava- 
sario. Rudenį suartos daug geriau per 
žiemą išsivėdina, velėna sutręša. Arti 
reikia giliau, kad išsiartų visos žolių 
šaknys ir kad senosios žolės jau neatsi- 
gautų. 

Tačiau šį rudenį reikia ne tiktai pie- 
vos išarti, bet ir sudrapokuoti. Sudras- 
kius velėnos nugarą, reikia labai gerai 
išlyginti būsimos pievos paviršių. Kai 
velėna ir paviršius bus gerai sudrasky- 
ta, tai ateinančiais metais jau bus ga- 
lima pasėti žolių mišinys, o blogiausiu 
atveju galima bus pasėti linai ar avižos 
su vikais. Bet jeigu dabar toji pieva 
yra nelygi, apaugusi krūmais, kupstais, 
reikia šį rudenį pašalinti krūmus, kel. 
mus, nuimti kauburius, užpilti duobes. 
Tai tiek apie žemės paruošimą kultūri- 
nėms ganykloms ir žalienoms. Dabar 
dar keletas žodžių apie rudens darbus 
kultūrinėje pievoje ir ganykloje. 

Visų pirma reikia išvalyti griovius, 
kad niekur vanduo nestovėtų. Jeigu 
kur buvo įrengtos užtvankos, jos turi 
būti nuimtos ir vanduo paleistas, kad 
per žiemą ir ypač žiemą pievų dirvo- 
žemis galėtų gerai išsivėdinti. Tas labai 
svarbu. Bandymai parodė, kad didžiausi 
derliai gaunami tada, kai žiemą pievoje 
gruntinis vanduo yra Žemai, o vasarą 
aukštai (apie 50 — 80 cm). Jei žiemą 
vanduo pievoje esti aukštai, dirvožemis 
negali išsivėdinti, ir augalų mityba esti 
sutrukdoma net vasaros metu, ir dėlto 
derliai esti maži. Todėl prieš žiemą 
reikia išvalyti visus griovius — išpiauti 
žoles, išmesti dumblą, šiūkšles. 

Prieš žiemą pievos ir ganyklos ne“ 
reikia labai plikai nuganyti arba vėlai 
nušienauti. Kultūrinės žolės yra jautres- 
nės šalčiams. Jos prleš žiemą turi būti 
paugėję, kad žemę kiek pridengtų; jos 
tuomet geriau žiemoja. Kai veja esti 
labai tanki, tada nėra tokio pavojaus. 
Labiau jos nukenčia iš pradžių, kol 
veja esti reta, nesustiprėjus. Išretėjusių 
ar naujai įrengtų pievų pridengimas 
bulvienojais, šiaudais ar šiauduotu mè- 
šlu plonai, yra labai naudinga. Jei pri- 
dengiama šiauduotu mėšlu, tai ne tik 
pridengimas veikia, bet dar iš dalies ir 
maisto suteikia. Bet tokiu atveju pava- 
sarį tektų šiaudus ir bulvienojus nu- 
grėbti, kad jie netrukdytų šienauti. 

Trečias svarbus darbas kultūrinėje 
pievoje ar ganykloje yra jos paviršiaus 
sulyginimas. Drėgnesnės vietos nuo ga- 

Lietuvos Valstybėje ūkininkai savo gaminius parduoda kooperatinėms įmonėms. 
ia matome ūkininkų virtinę, kurie atvežė „Lietūkiui“ savo javus. 


nymo išsiklampoja. Reikia ganymą nu- 
traukti, o nelygumus sulyginti sunkiu 
volu arba kitomis priemonėmis, jeigu 
nelygumų bei išklampojimų nedaug 
būtų. Idubimuose atsiranda vandens; 
tokias vietas mėgsta kai kurios piktžo- 
lės, kurių gyvuliai nemėgsta. Jos pas- 
kui stelbia gerąsias žoles. Todėl prieš 
žiemą kultūrinės žalienos turi turėti 
lygų paviršių. Kai nelygus paviršius, 
tai pavasarį susirenka vanduo, atsiranda 
ledas ir žolės išnyksta. 

Paskutinis žalienų priežiūros darbas 


yra jų tręšimas. Dabar iš dalies būtų 
ir vėlu jas tręšti, bet kai kurios trąšos 
gali būti išbertos ir dabar, ypač toma- 
milčiai ir kalio druska, jeigu jomis pie- 
vos tręšiamos. Žinoma, kai tręšiama anksti 
pavasarį, tai trąšų veikimas būna ne- 
mažesnis už rudens trešimą. Bet reikia 
gana anksti pavasarį patręšti. Vėlai tre- 
šiant, trąšų. veikimas gali būti mažas, 
ypač kai po patręšimo užsitęsia sausra. 
Nežiūrint j tai, kada bus tręšiami plo- 
tai, reika turėti galvoje, kad be patrę- 
šimo gero derliaus nebus. AA 


Pieninių išmokėjimai už pieną 


Daug kur mūsų ūkininkai jau duoda 
pieną į pienines. Vienur patenkinti, ki- 
tur skundžiasi mažais išmokėjimais ir 
suka galvas, kodėl kaimyninė pieninė 
gali geriau: išmokėti, nei jų pieninė. 
Pieno brangumą vertina, po kiek atsėjo 
litras, Bet čia ir vėl būna nesusipratimų. 
Tos pačios pieninės nariams ne vieno 
dai mokama už litrą pieno. Vieniems 
už litrą išeina po 10 skatikų, kitiems 
net po 15 sk. Žinia, kam išeina litras 
brangiau, tas džiaugiasi, kam pigiau, tas 
skundžiasi, kad neapsimoka, o dažnai 
įtaria pieninę, kad jį apgavo, jam nu- 
sukė. Tiesa, yra narių kurie į nieka ne- 
sigilina, tie visuomet patenkinti, kiek 
davė, tiek ir gerai, anot jų. Arba vėl 
neretai tenka išgirsti, kiek pieninė nori, 
tiek ir moka. Išeina, kad kuris narys 
geriau pieninei patinka, tam uždeda, 
kuris mažiau — tam numeta. Šitaip gal- 
voją nariai stengiasi įtikti savo pieninių 
valdyboms, kad „įkritus į akį“, kad juos 
pieninė palaikytų ir daugiau sumokėtų. 

itokie ir jiems panašūs galvojimai yra 
visai klaidingi. 

Pieninėje, kaip ir kiekvienoje ben- 


drovėje, visi nariai yra lygūs. Nėra čia 
nei pono nei mužiko, nei brolio, nei 
svetimo, yra tik nariai, kurie turi vie- 
nodas teises ir vienodas pareigas. Vie-- 
nodų taisyklių prisilaikoma ir mokant 
už pristatytą pieną. Tik reikia tas tei- 
sykles žinoti ir mokėti pačiam apskai- 
tyti, kiek pieninė turi sumokėti pinigų 
už pristatytą pieną. 

Nariai, kurie patys nesugeba apskai- 
tyti savo pinigų,yra blogi nariai. Narys 
turi žinoti, už ką ir kiek jam priklauso 
iš pieninės pinigų ir jei pasitaikytų pie- 
ninėje klaida, reikia mokėti pačiam ją 
surasti ir paprašyti, kad ištaisytų. O kad 
klaida gali pieninėje pasitaikyti — nieko 
stebėtina. Pieninėje yra daug narių, 
pieninės darbininkai yra taip pat žmo- 
nės, o žmonės juk ne mašinos, suklysti 
gali. Svarbu, ar nėra blogos valios. To- 
dėl kiekvieno nario pareiga—pačiam sa- 
vo saugoti, kad jam visa būtų teisingai 
apskaityta ir išmokėta, 

Iš čia išeina, kad kiekvienas narys 
turi suprasti, už ką ir kaip mokama. 

Nariai kasdien pristato pieninėn pie- 
ną. Pieninė pristatytą pieną perdirba 

"torius yra 10.000 auks. 
mėnuo reikia maždaug 
"„susivartojimui. 


"dos siekia 3.000 auks., 

grietinę ir sviestą. Perdirbtą sviestą 
parduoda. Parduoda taip pat ir pasukas, 
o jei turi pirkėjų, tai ir grietinę. Gauti 
per „mėnesį pinigai už parduotą sviestą, 
grietinę ir pasukas sudaro pieninės 
apyvartą per tą mėnesį. 

„Jei. patys nariai viską dirbtų, jei ne- 
reikėtų pieninei samdyti butą, turėti 
įvairių prietaisų, žodžiu, nebūtų jokių 
išlaidų, tai gautas už sviestą, grietinę 
ir pasukas visas pajamas pieninė išmo- 
kėtų savo nariams. Bet visi žinome, kad 
šitaip būti negali, Pieninė turi užlaikyti 
vedėją, darbininkus, palaikyti švarą, 
parduoti sviestą, apskritai tariant, pa- 
dengti visas išlaidas, surištas su pieno 
perdirbimu ir pardavimu. Tos visos su- 
sidariusios per mėnesį išlaidos yra pie- 
ninės, kaštai. Prie pieninės kaštų pris- 
kaitama taip pat ir pieninės invento- 
riaus amortizacija. Visiems juk aišku, 
kad kiekvienas nuolat vartojamas daik- 
tas. genda, -kol galop pasidaro visiškai 
netinkamas vartojimui. Tas pat yra ir 
su su pieninės mašinomis ir visais ki- 
tais įrengimais, jie kasdien nustoja da- 
lies savo vertės. Bendrai skaitoma, kad 
mašinos... po. -dešimts . metų. susivar- 
toja, o kiti įrankiai net ir po 3 metų 
netinka vartojimui, 

. Turint tai galvoje, kas mėnuo reikia 
nurašyti tam tikrą sumą mašinų ir visų 


“kitų įrankių susivartojimui. Paprastai 


imama 159/;per metus nuo viso inven- 
toriaus. Sakysime, jei pieninės inven- 
vertės, tai kas 
skirti 125 auks. 
Tai ir yra pieninės in- 
ventoriaus amortizacija. Ji, kaip. sakiau, 


„taip pat priskaitoma prie mėnesinių 


„pieninės išlaidų. Protingai vedama pie- 
ninė turi pasilikti truputį ir atsargai, 
metiniam pelnui, arba nenumatytoms 


„išlaidoms. 


Visa tai atskaitoma nuo pieninės pa. 
jamų, o kas lieka išmokama nariams. 

Apskritai priimta, kad pieninės. vei- 
kimo išlaidos neprašoktų 10°/,. pajamų. 
Jei, sakysime, pieninė pardavė sviesto 
per mėnesį už 30.000 auksinų, o išlai- 
; tai pieninė yra 
visiškai tvarkoje, išmokėjimas už pieną 
išeis geras ir nariai bus patenkinti. 
Dėja, mažai yra tokių pieninių, kurios 
turi tik 109/, išiaidų. Dažnai išlaidos 


„svyruoja tarp 209/, ir net 25%. 


Tokiose pieninėse blogai šeiminin- 
kaujama, nes išlaidos prarija pajamas, 


„nariams mažai mokama ir jie nepaten- 
„„kinti, tokios pieninės vos gyvuoja. 


Perdidelės. išlaidos, palyginamai su 


„pajamomis, yra mažų pieninių ypatybė. 
„ Maža.narių, maža pieno, maža ir apy- 


„varta, Butas, mašinos, kuras, šviesa, ve- 


„„dėjas, švara, „kaip mažai taip ir didelei 


„„pieninei lygiai reikalingi. 


Kur daugiau 


„„pieno, ten didesnė apyvarta ir tos pa- 


čios išlaidos 
„„narių ir mažai 


pasidalina | tarp daugelio 

atjaučiamas jų sunku- 
mas. Taigi „ne vistiek pat. statyti pieną 
į mažą ar dididelę pieninę. Mažai pie- 
ninei sunku pakelti-išlaidas ir gerų iš- 
mokėjimų sunku, tikėtis, nes nėra iš ko. 

„„Pieninė, pabaigus. mėnesį, . atskaito 
visas, išlaidas nuo pajamų, o. likusius 
pinigus „padalina nariams. 


Kaip paskirstoma, kiek kuriam 
nariui sumokėti? 


Pagrindu imama pieno „riebumas. 
Visiems aišku, kad vienos karvės duoda 
riebesnį pieną, kitos. liesesnį. Iš riebes- 
nio pieno būna daugiau grietinės, dau- 
giau ir sviesto. Nariai, kurie pristato 
riebesnį pieną, turi brangiau už jį ir 
gauti, nes iš riebesnio pieno daugiau 
buvo gauta sviesto. Pieno riebumas 
nustatomas per pieno analizę. Iš kiek- 
vieno nario pieninė kasdien paima tru- 
putj pieno ir supila nario buteliukan, 
Praslinkus mėnesiui, buteliukuose būna 
visų narių pieno probės.. Kokį narys 
pieną statė per mėnesį, toks bus ir jo 
buteliuke. 

Gerberio aparate cheminiu būdu iš- 
skiriami iš pieno riebalai ir sužinoma, 
kiek šimte pieno „dalių. buvo riebalų. 
Tai ir yra pieno riebumo procentas. 
Paprastai pieno riebumas svyruoja tarp 
30/4—59/,.-Pavasarį pienas būna lieses- 
nis, rudenį riebesnis. Jei, sakysime, ana- 
lizė parodė, kad pieno rieburnas yra 
49/,, tai reiškia, kad 1CO litrų pieno 
buvo 4 litrai riebalų, arba vienam litre 
buvo 4 dalys riebalų, 96 dalys van- 
dens, baltymų, cukraus, kalkių ir kita. 
Kai padauginsime nario pristatyto pieno 
litrų skaičių iš pieno riebumo procentu, 
tai gausime, kiek iš viso narys piistatė 
riebalų. Ta suma pieninėje vadinama 
vienetais. 

Sakysime, narys pristatė 100 litrų 
pieno, riebumas 49/ą, tai 100 X49/;=400 
vienetų. Taip apskaičiavus visų narių 
vienetus ir sudėjus, gausime sumą, kuri 
parodys, kiek per mėnesį pieninėn bu- 
vo pristatyta riebalų. Pieninės mėnesi- 

nės pajamos, atmetus išlaidas, dalinama 
iš visų vienetų ir taip apskaitoma, kiek 
pieninė. gali mokėti už vienetą. 

Tas visas apskaitymas vadinasi kal- 
kuliacija, Kalkuliacija pieninėje padaro- 
ma, per valdybos posėdį ir įrašoma 
į protokolų knygas, "kad galima būtų 
patikrinti, kodėl pieninė tiek, o ne dau- 
giau moka už vienetą. Kai žinome, kiek 
mokėti už vienetą, tada kiekvieno nario 
vienetus sudauginame iš vieneto bran- 
gumo ir turime, kiek paskiriems na- 
riams reikės išmokėti. Sakysime, kad 
už vienetą išeina 2,7 skatiko, tai už 
100 litrų 49/4 riebumo bus pinigų: 
100X 4=400 vienetų X2,7 sk.=—10 auks. 
80 sk. 

Išmokant atskaitoma nariams jų sko- 
los pieninei, ar tai už paimtą sviestą, 
ar dalis nesumokėto pajaus, ar paimtas 
avansas. Visas apskaitymas įrašomas 
nario knygutėn, kad narys žinotų, kiek 
jam iš viso išeina pinigų, už ką atskai- 
tyta ir kiek dar gauna. Pieninė veda 
išmokėjimo knygas, kur užrašoma atsi- 
skaitymas su kiekvienu nariu ir kur na- 
rys pakvituoja gautus pinigus. 

Narys, „žinodamas kiek pristatė per 
mėnesį pieno, koks pieno riebumas ir 
kiek mokama už vienetą, gali ir net 
privalo pats apskaityti, kiek jam. pri- 
klauso iš pieninės pinigų už pristatytą 
pieną ir ar teisingai jam išmokėjo. 

Jei narys mokės apskaityti ir kon- 
troliuos, kiek jam pieninė sumoka pini- 
gų, tai bus visuomet tikras, kad jam 
teisingai: sumokėjo, o pasitaikiusias 
klaidas visuomet ištaisys. 

Taigi, mokėkime patys apskaityti 
savo pajamas! 

Narys. 


Blogi papročiai Ir apsileidimas rudenį 


Mūsų krašte ūkininkai turi gerų, 


bet ir blogų įpročių. Dėl tų blogų įpro- - 


čių kenčia kaimynai ir visas kraštas, 
bet blogo nieks nesiryžta naikinti, duoti 
pavyzdį kitiems. 

ia pakalbėsime apie tuos bloguo- 
sius įpročius ir apsileidimus, kurie, lie- 
čia ūkiškąjį gyvenimą. 

Atėjo ruduo. Kiekvienas skuba su- 
valyti javus, daržoves, kad šalnos ne- 
pakenktų. Nuvalius laukus, prasideda 
„laisvo ganymo“ laikas. Pirmiausiai pa- 
leidžiami paukščiai. Jie niekuo nevar- 
žomi, renkasi į pulkus ir traukia į žiem- 
kenčių laukus. Žąsys ir kalakutai labai 
trumpai nugnybia jaunučių augalų stie- 
bus, sudaro žaizdas, kurios jau neturi 
laiko užaugti. Tie augalai žiemą žūsta. 
Kviečių laukus kartais visiškai išnaikina. 
Ginti laukus nuo kaimynų paukščių yra 
labai įkyrus ir varginantis darbas. 

Dar didesnę žalą daro, palaidžios kiau- 
lės. Nuėmus kaupiamuosius, visos kai- 
mo kiaulės paleidžiamos laukuosna. Jos 
knisa dobilus, pievas ir net žiemken- 
čius. Dažnai galima rudenį užtikti. su- 
raustas pievas lyg arimus. Gintis nuo 
kiaulių yra dar įkyriau. Mat, kiaulė vi- 


suomet palieka „kiaulė“ — ją .nuvarai, 
čia ji apsisuka ir vėl grįžta prie „darbo“. 
Laisvai. kiaulėms vaikščiojant po 
kaimą, plečiasi kiaulių ligos, kurios ir 
taip mūsų krašte yra paplitusios. Kai- 
mynams ir kiaulėms bus kur kas nau- 
dingiau, kai šie gyvuliai „nebus leidžia- 
mi palaidai. Pasivaikščioti kiaulėms rei- 
kia, bet darže arba piemeniui ganant. 
Rudeniui atėjus, piemens sugena gy- 
vulius į krūvą ir gano bendrai. „Kartais 
sugenama labai didelė banda. Tada su- 
eina sveiki ir nesveiki gyvuliai. Netrūk- 
sta tokių, kurie bado kitus. O kiek už- 
simuša „avinų, kiek karvės nusisuka 
ragų. Bet pavojingiausi yra „bandoje 
nesveiki gyvuliai. Nuo jų užsikrečia ir' 
kiti gyvuliai. Ligų plėtimosi pavojus 
šiemet yra ypatingai didelis, nes vie- 
nur kitur (Suvalkijoje — Seinų apylin- 
kėje) pasirodo užkrečiamoji snukio ir 
nagų liga. 
_ Ruduo yra medelių sodinimo laikas. 
Ūkininkai . suprato sodų naudingumą, 
todėl nemažai perka vaismedžių. -Sodi- 
nami taip pat dekoratyviniai medeliai, 
gyvatvorės ir t.t- Bet liūdna ir skau- 
du. darosi, kai užtinki, pakelėse, o.kar- 

tais ir soduose išlaužytus medelius. 
Šios rūšies „piktadariai pas mus mažė- 
ja, bet dar jų yra. Su jais reikia ko- 
voti visu griežtumu, nes jie daro vi- 
„sam kraštui gėdą. 

Pagerintų kultūringų pievų turime 
maža, bet užtat yra nemaži plotai do- 
bilų ir kitų pašarinių žolių. Kai rudenį 
pritrūksta žolės, paleidžiami gyvuliai po 
jaunus dobilus ar pagerintas pievas. 
Bet ganyti pradeda vėlai rudenį. Tuo 
tarpu kultūringų pievų žolės ir jauni 
dobilai nemėgsta, kai vėlai rudenį nu- 
ganomi. Padarytos žaizdos prieš žiemą 
neužgija ir augalai iššąla. Taigi nuga- 
nyti pašarinius augalus galima tik ank- 
sti rudenį, kad jie turėtų laiko kiek 


ik 

iemkenčių nuganymas rudenį taip 
pat yra peiktinas. Gyvuliai išmina duo- 
beles, kuriose pavasarį susidaro ledas. 
Tose vietose žiemkenčiai išnyksta, Ben- 
drai, nuganyti žiemkenčiai mažiau at- 
sparūs žiemos šalčiams. Geriau tegul 
truputį perauga. 

Labai dažnai dėl apsileidimo neat- 
liekama rudenį labai svarbūs darbai, 
Paimkime kad ir gilų žiemos arimą Ar 
visi ūkininkai suaria savo dirvas? Ma- 
nau, kad ne. O nesuarti rudenį dirvos, 
tai tyčia daryti sau nuostolius. Reikia 
arti ne tik rugienas, bet bulvienas, bu- 

rokienas ir visas dirvas, kur tik galima. 
Rudens arimas turi didžiausios reik- 
šmės. 

Šiemet buvo sausi metai. Pievos ir 

grioviai sausi. Reikia išnaudoti ta ap- 
linkybė ir iškasti, kur reikia, nauji, ar 
atnaujinti seni grioviai. Kiti metai gali 
būti lietingi, o tuomet pieva nukentės 
nuo vandens pertekliaus. Taip pat šie- 
met reikia arti blogas pievas. Tą darbą 
galima dabar atlikti. 
+ Pažvelgę į sodą, rasime irgi šį tą 
darytina. Tręšti kompostu ir apkasti 
medeliai, priraišoti prie kuolų, aprišti 
šiaudais, pakeisti seni nupuvę kuolai ir t.t. 
$ O mūsų kiemai! Pasižiūrėjus į juos, 
matosi mūsų skurdo ir menkos kultū- 
ros vaizdas. Klampoja purve iki kelių 
gyvuliai ir žmonės. Akmenų ir žvyraus 
yra pakankamai. Reikia tik noro, o 
kiemai bus sausi ir švarūs, 

Pagaliau sulaukėme ilgų rudens va- 
karų. Rudens ir žiemos laikas reikia 
išnaudoti skaitymams ir apgalvoti se- 
kančių metų planą. Zemės ūkio gami- 
nių kainos kas metai keičiasi. Ūkinin- 
kas turi nuspręsti, kas pavasarį reiks 
sėti, ar auginti. Nepastovi ūkio padėtis 
reikalauja iš ūkininko daug protavimo 
ir sugebėjimo prisitaikyti prie pasikei- 
tusių sąlygų. Todėl reikia daug skaityti. 

Ūkininkas. 


Šiaudų piaustytuvas 


Norint prisigaminti daug ir gero 
mėšlo, reikia tinkamai kraikti tvartus. 
Jų kraikimui vartojami šiaudai, durpės, 
lapai ir t. t. Geriausias kraikas yra dur- 
pės, tačiau jas mažai kas vartoja, Daž- 
niausiai vartojami žieminių javų šiau- 
dai. Bet tik retas kuris ūkininkas turi 
pakankamai tvartams kraikti šiaudų. 
Dažniausiai jų trūksta. Be to, javams 
neužderėjus, kraiko labai mažai turima. 
Tokiais atvejais tvartas esti blogai krai- 
kiamas, gyvuliai esti priversti stovėti 
purve, dėl to esti nešvarūs, apskretę 
mėšlais. Tada daug srutų išsisunkia 
laukan ir susinaikina. Žodžiu, turint per- 
mažai kraiko, pasidaroma daug nuosto- 
lių. Kad to būtų galima išvengti, reikia 
kokiu nors būdu taupiai kraiką vartoti, 
kad jo užtektų ir kad tvartai būtų tin- 
kamai pakraikti, Geriausia priemonė tam 
tikslui atsiekti yra šiaudų smulkinimas. 
Susmulkintas kraikas yra daug skalses- 
nis. Jo mažiau suvartojama negu ne- 
smulkintų šiaudų. Be to, susmulkintais 
šiaudais galima daug vienodžiau pa- 
kraikti. Susmulkinti šiaudai pasiskleidžia 
po visą tvartą labai lygiai ir tiksliai, 
Susmulkintas kraikas sugeria daug dau- 
giau srutų negu nesmulkintas. Dėl to 
jo mažiau reikia. Kraikiant susmulkintu 
kraiku, mėžti iš tvarto daug lengviau, 
negu ilgų šiaudų mėšlas. Susmulkinto 
kraiko mėšlas lauke. patogiau, lengviau, 
greičiau ir lygiau išsikrato, kas ūkinin- 
kui yra labai svarbu. 


Dėl šių priežasčių patartina kraikas 
smulkinti ir, tvartai kraikti tiktai smul- 


kiu kraiku. Kraikas susmulkinti galima 
įvairiomis priemonėmis. Bet patogiau- 
siai yra smulkinti tam tikru šiaudų 
piaustytuvu, kurį kiekvienas ūkininkas 
pigiu būdu gali pasigaminti. Šito šiaudų 
piaustytuvo vaizdą matome „žemiau įdė- 
tame brėžinyje. 


Šiaudams smulkinti piaustytuvas - lovys, 


Norint įj padaryti, pirmiausia reikia 
paieškoti paprastų lentų. Iš tų lentų 
sukalamas lovys. Lovyje padaromi kas 
25 cm 1—2 centimetrų platumo tarpai. 
Tada ir šiaudai susipiausto į 25 cm 
ilgumo kraiką. Tokio ilgumo kraikas 
skaitomas geriausias. Per tuos 1—2 cm 
platumo tarpus įkišama dalgė ir ja 
piaunami šiaudai. | tą lovį pridedama 
šiaudų, paskui jie suveržiami, suspau- 
džiami iš viršaus lentelėmis. Tų lentelių 
vienas galas pritaisytas an: varsčių (zo- 
viesų), o antras galas, spaudžiani šiau- 

dus lovyje, prilenkiamas prie lovio 

briaunos ir pritvirtinamas, užkišant kai- 
šeliu pro padarytą tam tikslui skylutę. 
Gerai suspausti šiaudai aštriu dalgiu 
visai nesunku supiaustyti. Juos supio- 
vus, lentelės atleidžiamos, šiaudai išme- 
tami ir vėl pridedamas lovys nesupiau- 
stytų šiaudų, Per valandą prityręs dar- 
bininkas aštriu dalgiu gali pripiaustyti 
gana daug šiaudų kraiko. 


: Žemės maža, 0 nusi- 
pirkti negalima 


Mūsų krašte jaučiamas žemės alkis. 
Daugelis ūkininkų turi tik po kelis hek- 
tarus žemės, retai kuris turi po 10 ha, 
o dar mažiau tokių, kurie turi po vala- 
ką. Tuo tarpu mūsų ūkininkų šeimos 
gana didelės — vidutiniškai 5—7 nariai, 
o yra taip, kad iš kelių -ha ūkio turi 
pragyventi ir 10 narių šeima. Tokių gau- 
sių šeimų gyvenimas tikrai tragiškas: 
stinga savo duonos, o kur nors užsi- 
dirbti taip pat negalima, nes darbo 
sunku gauti. Kol vaikai maži, šiaip taip, 
nors pusbadžiai, verčiamasi, bet kai jie 
suauga, darosi tėvų lizde per ankšta. 
Suaugę norėtų sukurti savo lizdą, sava- 
rankišką gyvenimą. Bet kur ir kaip kurti, 
kad nėra vietos, nėra žemės. Stipresni 
ir sveikesni jaunuoliai šiais laikais kiek- 
vienų metų pavasarį keliauna į Latviją, 
Estiją darbo ieškoti. Bet ir ten darbai 
tik sezoniniai— po vasaros darbų tenka 
vėl grįžti skurdžion savo tėvų pastogėn. 
Vasaros metu tuose kraštuose dirbdami, 
prasimaitina. ir užsidirba keliasdešimt 
auksinų, kuriuos grįždami parsiveža na- 
mo ir namie pravalgo. Kitą pavasarį vėl 
leidžiasi svetur duonos ieškoti. Tačiau 
šitokia sezoninė emigracija mūsų krašto 
žmonių ekonominio klausimo neišspren- 
džia. Sezoninės emigracijos uždarbiai 
yra tokie, palyginti, maži, kad jų šiaip 
taip pakanka dienos alkiui numarinti, 
bet nieko nelieka rytdienai-ateičiai: už- 
dirbai, pragyvenai ir vėl keliauk kažkur 
laimės ieškoti. Tuo tarpu kiekvienas 
ūkininko sūnus ir duktė norėtų sukurti 
savarankų ir pastovų gyvenimą. Dėl to, 
keletą metų pavažinėjęs : po svetimus 
kraštus, pagaliau kiekvienas grįžta na- 
mo savo dalies atsiimti ir savo žemėje 
įsikurti. Kukli ta dalis, galima sakyti, 
ubagiška. Bet kai kitos išeities nėra,tai 
keli broliai ar seserys pasidalija tėvų 
žemę po hektarą ir tame mažame že- 
mės sklypelyje dar labiau skursta, nes 
naujai susikūrusios šeimos didėja. O kas 
bus, kai tos naujos šeimos sudygs, kai 
koki 5 vaikai vėl pasidalys po lygiai 
tą vieną hektarą? Atsakymas aiškus — 
bus dar didesnis skurdas. 

Mūsų ūkininkai jaučia artėjančią jų 
gyvenimo katastrofą. Ir jei neįvyks 
griežtų ekonominio gyvenimo reformų, 
o pirmoje eilėje žemės paskirstymo 
reformų, tai ta katastrofa neišvengiama. 

Rūpestingesni, žvelgią toliau į ateitį 
ūkininkai, norėtų tą katastrofą nustumti 

l SVEIKATA UŽ AUKSĄ BRANGESNĖ | 
Inkstų ligos Staigus nefritas išsivysto daugiausia pūliai šlapime. Kartais liga tęsiasi ilgus 
vaikams ir jauniems. Ligonis karščiuoja, metus. Kitais atvejais, jei organizmas 
Inkstai yra svarbi ir reikšminga dideli skausmai juosmenyje: šlapime mažai atsparus, greit priveda prie mir- 


mūsų organizmo dalis. Jie atpalaidoja 
mūsų kūną nuo nuodingų ir kenskmin- 
gų sveikatai produktų ir reguliuoja krau- 
jo šarmingumą. Sumažėjus šarmingumui 
ir padidėjus rūgštims kraujuje, atsiran- 
da uremija, patinimai ir kiti gyvybei 
pavojingi reiškiniai. Mūsų organizmas, 
gindamasis nuo to, pritraukia į audinius 
daugiau vandens. Tokiu būdu praskie- 
džiama ir mažinama nuodingųjų me- 
džiagų koncentracija. Tada audiniai pa- 
tinsta. Jei inkstai neatlieka savo vaid- 
mens, Mūsų organizme susitelkia tiek 
nuodingųjų medžiagų, kad žmogų nu- 
nuodija mirtinai, 

Mūsų kaimo žmonės, nesuprasdami 
inkstų reikšmės sveikatai, kreipiasi 
pas gydytoją pervėlai. Liga būna taip 
toli pažengusi ir tokią žalą organizme 
padariusi, kad išgydyti nėra vilties, 

Pirmaisiais inkstų sutrikimo reiški- 
niais būna dažnas, skausmingas šlapi- 
nimas. Slapimai būna su kraujo ar pū- 
lių priemaišomis, drumslingi, su nuosė- 
domis. Kartais šlapimai turi amonijako, 
acetono (obuolių) kvapą. Skausmai inkstų 
srityje, juosmenyje plečiasi į kirkšnį ar 
kojas, beveik niekad į viršų. Kai kada 
atsiranda po akimis patinimai, įkirūs 
galvos skausmai, noras vemti ir regė- 
jimo sutrikimai. 

Dažniausiai sutinkamos inkstų ligos 
yra inkstų akmens (nephrolithiasis). Jie 
atsiranda iš šlapimo rūgšties druskos, 
fosforo rūgšties, rūgštynių rūgšties ir 
t. t, Sia liga dažniausiai suserga vidu- 
tinio amžiaus žmonės. Susirgę skun- 
džiasi stipriais ir ilgais inkstų ir juos- 
mens srytyje skausmais. Skausmai atsi- 
randa smarkiai sutrenkus ar važiuojant 
nelygiu, akmeningu keliu. Šlapime pa- 
sirodo kraujas ir pūliai. Skausmai plin- 
ta žemyn į kirkšnį ir kojas. Pasitaiko, 
kad akmuo užkemša šlapimo kelius. 
Tada ligonis neatiduoda šlapimų. Skaus- 
mo priepuoliai užsitęsia '/—1 val., po 
to nutyla laikinai; praėjus kuriam laikui 
gali pasikartoti arba užsitęsti net kelio- 
lika dienų. Pasitaiko, kad akmuo prasi- 
veržia į pūslę ir iššaukia jos uždegimus. 

Dieglių priepuolio metu įšvirkščiama 
morfijus, dedama ant juosmens šilti 
prievilgiai, karšto vandens bonkos. Be 
to, duodama gerti šarminiai mineraliniai 
vandenys (Vichy, Essentuky ir t. t.). 
Maiste turi būti daugiau daržovių, skys- 
čių, mažiau mėsos. 

Inkstų uždegimas (nephritis). Paste- 
bėta, kad inkstų uždegimas įvyksta ne- 
tik sergant įvairiomis užkrečiamomis li- 
gomis (gripa, škarlatina, aklosios žar- 
nos uždegimas ir t t.), bet peršalus ar 
nusinuodijus sublimatu, fosforu, arše- 
niku, kantasidinu ir t. t. 

Ši liga gali pasireikšti staiga arba, 
jei kenksmingi veiksniai yra silpnesni 
ar veikia ilgesnį laiką, kronišku nefritu. 


yra baltymai ir kraujas. 

Sunkiais atvejais šlapimo kiekis ma- 
žas. Kai kuriais atvejais prie to dar pri- 
sijungia širdies silpnumo reiškiniai. 

Bendrai,sergant nefritu, inkstų veikla 
susilpnėja. Inkstai nepakankamai šalina 
iš organizmo medžiagos apykaitos pro- 
duktus. Tada atsiranda pakrikimai, ure- 
mijos priepuoliai, skrandžio, žarnų ir 
širdies sutrikimai. Pavojingiausi yra 
uremijos priepuoliai. Ji išsivysto tada, 
kai organizme atsiranda per daug me- 
džiagos apykaitos produktų. Tai yra sa- 
votiškas žmogaus nusinuodijimas (anto- 
intoxicatio). Pirmaisiais uremijos reiški- 
niais yra nepagydomas galvos skaudė- 
jimas, vėmimas, mėšlungis, sąmonės 
nustojimas ir t.t. Priepuolio metu tem- 
peratūra krinta, pulsas retėja ir darosi 
kietesnis. Po priepuolio, jei ligonis ne- 
miršta, paprastai atiduoda daugiau šla- 
pumų. Priepuoliui praėjus, silpnėja re- 
gėjimas, klausa. Be to, būna dusulio 
priepuoliai. Aštriuoju nefritu sergant, rei- 
kia gulėti lovoje. 

Esant skausmams nugaroje ir juos- 
menyje, statoma tose vietose taurės ar 
dėlės. Urenijos priepuolio metu duo- 
dama laisvinantieji vidurius vaistai: ma- 
gnesiae sulfur., natrie sulfur. aa 15,0 
vienam kartui vandens stiklinėje arba 
inf. senuae salinum kas valanda po 2 
valg. šaukštus iki veikimo. Ligonies 
maistas negali būti mėsiškas. Druskos 
vartoti negalima. Kuo mažiausiai duo- 
dame baltymų ir pieno. Užtat stengia- 
mes duoti kuo daugiausia vaisių (išsky- 
rus pomidorus ir špinaką) ir bulvių. 

Dažnai, sergant šia liga, įvyksta inks- 
tų geldelės uždegimas (pyelitis). Susir- 
gus aštriuoju pijelitu, temperatūra pa- 
kyla. Ligonj. krečia šiurpuliai ir kankina 
inkstų srityje skausmai. Šlapime būna 
daug kraujo, kartais pūlių. Liga užsitę- 
sia nuo 2—6 savaičių. Ligonis arba 
pasveiksta arba atsiranda kroniškas pije- 
lito nefritas. Aštriais pijelito atsitiki- 
mais ligonis turi gulėti. Dieta turi būti 
pieniška. Į vidų duodama salolis 10,5X 
4 kart per dieną, urotropina 0,6 3—4 
kart per dieną, selterio ar sodos vanduo. 
Be to, inkstų srityje statoma sausos tau- 
rės, dėlės, šilti kompresai. 

Kroniškais atsitikimais: pieninė dieta, 
šarminiai vandens, salolis, urotropinas, 
tanina, fol. uvae ursi ir t. t. Be to, pa- 
minėtina yra inkstų džiova. Paprastai 
liga vystosi pradžioje tik viename inks- 
te (dažniausiai kairiame) ir tik ilgainiui 
gali pereiti, negydant, į kitą pusę. Su- 
sirgus vienam inkstui, sveikasis perauga 
ir pakankamai šalina šlapimą. 

Pradžioje ligonis nesiskundžia. Ret- 
karčiais pasitaiko nedideli karščio pakili- 
mai ir bendro pobūdžio negalavimai. Ir 
tik ligai išsivysčius pasirodo: skausmai 
juosmenyje, nusilpimas, karštis, kraujas, 


ties. Gydymas turi būti chirurgiškas. 
Ištyrus gerai ir įsitikinus, kad antrasis 
inkstas yra sveikas, sergantysis pašali- 
namas. Tada ligonis nustoja karščiavęs 
ir nejaučia skausmų. Bet jei ir antras 
inkstas yra ligos paliestas, tada opera- 
cija yra negalima. Medicus. 


Plaukų slinkimas 


Plaukų slinkimo priežasčių yra gana 
daug. Plaukai slenka, kada žmogus 
serga bendra kuria viso kūno liga, pa- 
vyzdžiui, sifiliu, džiova ir kitomis ligo- 
mis. Plaukai smunka ir dėl buvusių 
smarkių apkrečiamų ligų, pav., dėmė- 
tosios šiltinės, bendro labai didelio nu- 
silpimo, mažakraujysčių. 

Taip pat plaukų slinkimo priežasti- 
mi būna įvairios odos ligos (ekzemos, 
perdidelis odos riebalų gaminimas — 
seborėja ir t. t.). 

Labai dažnai plaukai krenta dėl 
odos ligų, kurias sukelia tam tikri maži 
(matomi tik pro padidinamuosius stik- 
lus) grybeliai, ardantieji plaukų šaknis 
ir pačius plaukus. 

Šitos paminėtos priežastys yra labai 
svarbios. Jeigu plaukai slenka dėl vie- 
nos iš tų priežasčių, reikia ją pašalinti, 
gydant visą kūną, visą žmogaus odą 
arba naikinant kenksmingus plauku 
grybelius. 

Labai dažna plaukų slinkimo prie- 
žastimi būna nešvara, nesirūpinimas 
plaukų priežiūra, taip pat ir perdidelis 
jais rūpinimasis, —per dažnas plovimas, 
tepimas visokiomis „kvepiančiomis“ ir 
nekvepiančiomis pomadomis ir tepalais. 
Plaukų priežiūrai geriausi dalykai yra 
vanduo ir paprastas muilas, o visokie 
tepalai ir aliejai yra naudingi tik tiems, 
kurie juos dirba ir pardavinėja. 

Plaukus plauti reikia minkštu, šiltu, 
geriausia lietaus vandeniu. Kaip dažnai 


galvą plauti, sunku pasakyt, kiekvie- 
nas turėtų pats sau laiką rasti. 
Maždaug patariama, esant riebiems 


plaukams, galvą plauti nepraėjus dviem 
savaitėm, o esant sausiems plaukams— 
nepraleidus vieno mėnesio. Kurie va- 
sarą vaikšto be kepurių, tų galvos dau- 
giausia pridulksta, jie turi dažniau jas 
plauti. Galvai plauti muilą vartoti pa- 
prastą, be jokių priemaišų. Plaunant 
galvą, reikia ją gerai trinti pirštais ir 
nagais. To bijoti nereikia, plaukai dėl 
to nepradės kristi. Nuo trynimo plaukų 
šaknys tik sustiprėja. Kai galvą trinda- 
mi išplaunam muilą, dar kartą ją rei- 
kia perplauti šiltu ir minkštu vandeniu, 
o paskui gerai išluostyti. 

Kiekvieną rytą galvą šukuoti tankio- 
mis šukomis. Jeigu plaukai labai sausi, 
nereikia jų tepti pirktinėmis pomadomis 
ir aliejais, o paprašyti gydytoją, kad 
parašytų receptą gerai, galvos odos ir 
plaukams nepavojingai pomadai. 

Antrieji vaiko gyvenimo metai 


Beveik visus pirmuosius savo gyve- 
nimo metus vaikas maitinasi natūraliu 
maistu, motinos pienu. Pabaigoje pir- 
mųjų metų reikia pratinti vaiką prie 
kietesnio maisto, kurs savo sudėtimi 
yra labiau panašus į suaugusiųjų mai- 
stą Kad vaikas ne taip skaudžiai paju- 
stų tą didelę maisto atmainą, pereinant 
iš natūralaus maisto į dirbtinį, reikia, 
kad visos košelės ir sriubos būtų sky- 
stokos ir skanios. 

Antraisiais metais jau galima duoti 
šviežią, minkštą mėsą, minkštai virtą 
kiaušinį, sviestą, varškę, įvairius vaisius 
ir daržoves. Pienas dėlto vis yra svar- 
biausiu ir lengviausiai virškinamu maistu. 

Gaminant vaikui sriubeles ir košelės, 
negalima dėti jokių prieskonių, kaip: 
pipirų, garstyčių, acto, krienų ir t. t. 
Visai negalima duoti ir trupučio alko- 
holio, stiprios arbatos ir kavos. Visi šie 
stiprūs gėralai labai kenkia vaiko nervų 
sistemai. Pašalinti iš vaiko maisto ir 
saldainius, nes jie dažniausiai sugadina 
vaiko vidurėlius, atima apetitą ir gadi- 
na dantukus. 

Maitinti vaiką 4 kartus per dieną: 
9 val. — pusryčiai, 13 val. — pietūs, 
17 val.— pavakariai ir 19 val.—vakarie- 
nė. Valgio protarpiais neduoti jokių ska- 
numynų, tai vaikas, sulaukęs pietų ar 
Vakarienės, valgys su apetitu, Valgiai 
turi būti įvairūs ir skanūs. 

Antrų metų vaikas valgo šviežius, 
paprastus, tinkamai paruoštus valgius. 
Tais metais vaikas yra labai jautrus, tai 
tėvai turi būti jam švelnūs, bet griežti. 
Negalima be reikalo vaiko mušti, bet 
taip pat negalima pataikauti jo visoms 
užgaidoms, nes paskui vaikas pasidarys 
nervuotas, visko reikalaująs rėksnys, 

Leisti vaikui kuo daugiausia būti gry- 
name ore, tegul daug laksto kieme, bet 
tik saugoti, kad nesėstų ant šlapios že- 
mMės, neliestų nešvarumų, nes gali užsi- 
krėsti įvairiomis ligomis. 


Mergaitės kraitis 


Iš senovės yra užsilikęs paprotys, 
kad mergaitė, tėkėdama, būtinai turi at- 
sinešti jį vyro namus kraitį. Kraičiai yra 
Įvairūs: skrynios su rietimais drobių, pi- 
nigai, gyvuliai, namai, žemė ir t. t. So- 

žiuje sunku ištekėti tai mergaitei, kuri 
Maža arba visai neturi kraičio. Nors ji 
ir būtų dora, darbšti, gero būdo, prasi- 
lavinusi mergaitė, bet vistiek turtingos 
daugiau turės piršlių, negu neturtingos. 
Teisingai daina sako apie berniukus, 
kurie ieško tik turtingų žmonų: „Vestų 
jie ir ožką, kad tik būtų turtinga“. 

Dažnai pasitaiko, kad jaunieji paim- 
taji kraitį greitai praūžia, o nepadidina 
lo, ir, būdami nedarbštūsir nesumanūs, 
skursta visą amžių. 

O yra ir tokių atsitikimų, kad sueina 
gyventi du neturtingi jaunuoliai, bet 
gyvendami taikoje ir būdami darbštūs, 


savo mažus turtus padidina dešimterio- 
pai. Taigi klaidinga yra manyti, kad tik 
turtingą mergaitę vedus gyvenimas ge- 
rai klosis. Dažnai toks tvirtinimas neiš- 
sipildo ir gyvenimas tampa kankyne. 
Šiais laikais jaunuoliai jau turėtų 
kiek kitaip žiūrėti į gyvenimą. Negalima 
medžioti po parapijas“ tik turtingų žmo- 
nų, bet pirmiausia reikia pažiūrėti, ar 
ta mergaitė darbšti, sumani, ar pramo- 
kusi skaityti ir rašyti. Jei šiuos visus 
turtus turės ir tau, jaunuoli, patiks, gali 
drąsiai su ją žengti į gyvenimą. Jei ji 
ko nemokės ar nežinos, tai ji pasiklaus 
knygos, to tikriausio gyvenimo draugo. 
Taigi, mergaitės, norėdamos gauti 
gerus, išmintingus vyrus, turite mokytis, 
lavintis, kad nebūtumėt atsilikėlės, Ga- 
na sėdėti be darbo ir žiūrėti į skrynias 
motutės prikrautų rietimų ir laukti, ka- 
da palangėje suskambės barškuliai ar 
sužvengs žirgelis. Mokykitės visokio 
darbo, skaitykite knygas, netingėkite, 


tai šie visi geri darbai bus jūsų didžiau- 


sias kraitis, kurį įveitins protingi jau- 
nuoliai. 


Netinkamas elgesys 


Įgimta yra, kad žmogus žmogui už- 
jaučia ar padeda nelaimėje. Gyvena 
žmogus ir atgyvenęs jam nuo Aukščiau- 
siojo skirtą amžiaus dalį—miršta. Tiki- 
me visi, kad kada nors priseis mirti, 
todėl, jei kaimynas mirė, einame į jo 
laidotuves atiduoti jam paskutinį pa- 
tarnavimą, atsisveikinti su juo. 

Pas mus sodžiuje, jei miršta žmo- 
gus, tai tuojau kviečiami vyresnieji vy- 
rai giedoti per naktį, o atėję šiaip sau 
žmonės, pasimeldę už numirėlio vėlę, 
traukiasi kur į šalį, ieškodami ramaus 
kampelio. 

Labiau susipratęs jaunimas neatsi- 
lieka nuo vyresniųjų ir jei susirenka 
pakankamas asmenų skaičius, sustoję 
pagieda mirusiam paskutinį „Amžinąjį 
Atilsį“. 

Bet ne visuose kaimuose taip yra. 
Teko matyti daugelį vietų, kur tiesiog 
šiurpulingai jaunimas elgėsi, atėjęs atsi- 
sveikinti numirėlio. 

Buvo miręs jaunuolis 22 metų am- 
žiaus. Motutė ir visi susirinkusieji, ne- 
galėdami paslėpti gilaus skausmo, verkė 
žodžiais. Graudūs motinos žodžiai, kaip 
peiliais varstė visų širdis. 

Tik, štai, girdisi ūžesys ir linksmas 
juokas artinasi į nelaimės ištiktus na 
mus. Visi sužiūro į duris ir laukia, kas 
pasirodys. O gi įeina būrys linksmai 
nusiteikusio jaunimo, priklaupia kiek ir 
sustoja prie durų. Vyresnieji už stalo 
pradeda giesmes, o jaunimas tarp sa- 
vęs šnekučiuojasi, juokiasi ir pasidaro 
vakaruškų nuotaika. Nieks jų nesu- 
draudžia, nieks nepamoko. 

Tėvai ir motinos, jūsų pareiga pa- 
mokyti savo sūnus ir dukteris, kaip turi 
elgtis laidotuvėse. Eidami į laidotuves, 
turėkite širdyje užuojautos tai šeimai 

kurią ištiko nelaimė, Negražu, jei laido- 
tuvėse juokausite kaip laukiniai žmo- 
nės. Ūžsilaikykite prie numirėlio rimtai, 
pamaldžiai ir neatsisakykite padėti mi- 
rusiojo šeimai, jei kokios nors pagalbos 
prašo, o tai bus kultūringų žmonių elge- 
sys ir krikščioniškas geras darbas. 


Užkepta aviena su kopūstais 


Virtą arba troškintą riebią avieną, 
geriausia su kauliukais, supiausto gaba- 
liukais, sudeda j užkepimams indą arba 
į emaliuotą dubenį (bliūdą), uždeda kiek 
taukų, užbarsto druskos, pipirų, o ant 
viršaus visą mėsą apdengia troškintais 
šviežiais ar raugintais kopūstais. Visą 
pakepa į vidutinio karštumo krosnį. 
Paduoda su tuo pačiu indu, kuriame 
kepė. 


Aviena užkepta su kiaušiniais 


Norint pajvairinti virtos avienos pa- 
tiekimą valgiui, galima ir taip padaryti. 
Išvirtos mėsos gabalą supiausto nedi- 
deliais gabalais, sudeda į emaliuotą 
dubenėlį, pabarsto trupučiu druskos, 
pipirų, aplieja keliais suplaktais kiau- 
šiniais ir pakepa 15—20 min. į neper- 
karštą krosnį. Jei aviena būtų liesa, tai 
reikia pridėti truputį taukų. Bet šiam 
patiekalui geriausiai tinka riebesnė mė- 
sa ir su kauliukais. Paduoda su tuo 
pačiu indu, kuriame kepė. Prie šio pa- 
tiekalo būtinai reikia duoti daržovių, 
nes šis patiekalas turi gana daug bal- 
tyminių medžiagų. 


Virta aviena su svogūnų padažu 


Padaryti svogūnų padažą, t. y., rie- 
kutėmis supiaustyti 2—3 didelius svo- 
gūnus. Sudėti juos į puodelį, pridėti 
tiek sviesto, kad svogūnai nedegtų ir 
kepti tol, kol jie bus visai minkšti. 
Tada įberti arbatinį šaukštelį miltų ir 
įpilti kelis šaukštus viralo ar vandens. 
Pridėti druskos, pipirų ir !/> stiklinės 
geros rūgščios grietinės. Kai padažas 
bus paruoštas, išimti jau išvirusią mėsą, 
supiaustyti gabalais, sudėti į padažą ir, 
uždengus, kelias minutes patroškinti. 

Duodant į stalą, mėsą apipilti pada- 
žu, pusdubenio kraštus papuošti virto- 
mis morkomis, ar petruškų lapais ir 
paduoti. 

Padažo turi būti nemaža. Kaip prie- 
dą duoti virtų bulvių ir raugintų agurkų 
arba kopūstų. Mao. 


Obuoliai su lašiniais 


Paimama šmotukas (neriebių) lašinių 
ir supiaustoma vienodo storumo rieku- 
tėmis. Taip pat riekutėm supiaustoma 
nuluptų keletą obuolių. Lašiniai pakepi- 
nami keptuvėje ir paskui sudedami obuo- 
liai. Kepama tol, kol obuoliai suminkš- 
tėja ir karšti duodami į stalą. Šis pa- 
tiekalas greitai pagaminamas ir gana 
skanus. 


216 


AKININKAS 


Nr 27 


kuo toliausia. Norėtų kuklų savo ūkį 
„palikti nepadalytą kuriam vienam savo 
vaikui, o kitus. išleisti, kaip sakoma, 
į Žmones ar nupirkti jiems daugiau že- 
mės ir juos ten įkurdinti. Bet į žmo 
nes išleisti nelengva, o žemės nupirkti 
šiuo metu beveik visai neįmanoma. 
Daug kam trūksta pinigų, o tie, kurie 
per eilę metų susitaupė, negauna že- 
mei pirkti leidimų. Nuo 1937 m. pava- 
sario veikią nuosavybės pirkimo suvar- 
žymai užkirto kelią ir kukliam, ramiam 
ūkininkui sklypelį žemės nusipirkti ir 
jame savo vaiką įkurdinti. Faktų, kad 
neleista nusipirkti kelių ha, yra dau- 
gybė. Tokiu būdu vyksta pasibaisėtinas 
dalykas: ir kruopščiausias, darbščiau- 
sias ir taupiausias ūkininkas, kuris visą 
gyvenimą dėjo skatiką prie skatiko 
tam, kad galėtų savo vaikam nupirkti 
žemės ir užtikrinti jiems tikresnę ateitį, 
pasmerkiamas nevilčiai. Tad nevienas 
ūkininkas ir klausia: kokiem galam aš 
turiu taupyti, kad iš tų taupmenų aš 
negalėsiu nusipirkit žemės? O juk 
žemė, tai didžiausias kiekvieno ūkinin- 
ko turtas, kurio nei vagis nepavagia, 
nei kandys nekanda; žemė, tai jo ir jo 
šeimos maitintoja; didesnis sklypas že- 
mês, tai nuo mažų dienų ūkininko sva- 
jonė. Tos žemės trokšdamas, visą gy- 
venimą dirbo, krutėjo, taupė ir... paga- 
liau negavo žemei pirkti leidimo. Tai 


jau daugiau, nei tragiška — visos vil- 
tys sudužta lyg muilo burbulėliai, o 
vaikai  pasmerkiami dar didesniam 
skurdui. 

Toks pat likimas ir sezoninių emi- 
granty. Per eilę metų dirbdami sveti- 
miems sunkų darbą, taip pat susitaupo 
ir tomis taupmenomis norėtų pagaliau 
įsigyti pastovų turtą — sklypelį žemės, 
pasistatyti ten šokią tokią pastogę, su- 
kurti šeimą. Bet kas iš visų tų tau- 
pymų, kai nėra leidimo žeinei pirkti. 
Dėlto daugelis sutaupas prageria, pra- 
kortuoja, išleidžia menkniekiams, o ga- 
lėtų juk sunaudoti naudingai ne tik sau, 
bet viso krašto buičiai pagerinti, jei 
nebūtų tokių suvaržymų. 

Arba mažažemių pašonėje dvarai. 
Kalbama apie žemės reformą, dvarų 
dalinimą. Tuo tarpu smulkūs ūkiaismul- 
kėja ir smulkėja, o dvarai stovi, kaip 
stovėję. Jei kur dvaras ir parceliuojama, 
tai jo žemę gauna ne vietiniai »beže- 
miai ir mažažemiai, bet iš kažkur atsi- 
kraustę atėjūnai. O čia pat savam 
krašte žmonių perteklius ir žemės badas. 

Kraujais širdis ūkininko pasrūva, kai 
zūsta jo „didžiausios viltys, bet kartu 
auga noras dėl savo teisių kovoti ir 
kovą laimėti. O tai jau yra didelis 
daiktas, su kuriuo anksčiau ar vėliau 
reikės skaitytis, 

M. K. 


Javai aruoduose 


Kulimo laikui prasidėjus, tenka pa- 
sirūpinti, kad ištisų metų darbo vaisiai 
nenueitų niekais. Sių metų oro sąlygos 
javų suvalymui buvo palankios. Sausai 
suimti javai ir be ypatingos priežiūros 
lengva išlaikyti. Jeigu pasitaikė, bes- 
kubant, suvežti drėgni javai arba pa- 
šaras — geriausia išdžiovinti perpučia- 
mose patalpose, kol dar nekulti javai 
tebėra. Patalpos javams laikyti, taip 
pat ir grūdams laikyti turi būti sau- 
sos, perpučiamos be pelėsių ir ypa- 
tingų kvapų. Kulimui pasitaikius, bloges- 
niam'orui esant, tenka nuo stirtos pavir- 
šiaus gauti grūdai atskirai supilti, bet ne- 
sumaišyti su visais javais vienam aruode. 
Nupjauti javai tebebūna gyvi. Nespė- 
jusios pilnai sudžiūti stiebo arba lapų 
dalelės dar ilgai būna gyvos, o ir pats 
grūdas visada būna gyvas ir kvėpuoja. 
Gyvas būdamas, grūdas ima maisto me- 
džiagas pats iš savęs, todėl grūdų mais- 
tingumas ir svoris po ilgesnio stovėji- 
mo, šumažėja net iki 109/,, ypač men- 
kai juos prižiūrint. Sausi grūdai, prie 
žemos temperatūros kvėpuoja visai 
palengva — jie ilsisi, Prie 15° C, esant 
pakankamai drėgmės, prasideda ryškus 
kvėpavimas— „degimas“ ir medžiagos 
nykimas. Šilima ir drėgmė pažadina 
grūde glūdinčią gyvybę. 

Sausi, iškulti javai nepilami stores- 
niuose kaip €0 cm sluoksniuose. Drėgni 
javai išsklaidomi plonai ant grindų 
(20—30 cm storume). Drėgmė, esanti 


grūduose, nuo didesnio ploto greit iš- 
garuoja. Išdžiūvimą pagreitina javų per- 
kasimai, maišymas. Javų džiovinimui 
parenkamos gražios, saulėtos, vėjuotos 
dienos, Drėgnoms dienoms esant, klė- 
tys neatidaromos, kad nepritrauktų 
drėgmės. 

Javai galima pilti į aruodus, kai jų 
drėgnumas būna 159/,. Esant žemai 
temperatūrai (6— 70 C) ir minėtam drėg- 
numui, javai geriausiai laikosi aruoduose, 

Vėdinimui į aruodus įstatomi surišti 
šiaudų kuliai, per kuriuos, kaip per 
ventiliatorius, vėdinasi apatinieji grūdų 
sluoksniai. J. 


Klausimai ir atsakymai 


Kl. Kaip glaistyti (špakliuoti) medį 
ir iš ko glaistas daromas? 
L. Burokas. 


Ats. Glaistas, arba špakliuojamoji 
masė daroma iš maltos kreidos, klijų 
ir pokosto. Kreida tirštai suminkoma 
su vandeniu ir, įpylus kiek ištirpdytų 
stalių klijų, gerai išminkoma. Glaistas 
turi būti nei per riebus, nei per liesas. 
Riebus vadinasi toks glaistas, kuriame 
yra daug klijų ir pokosto. Riebus glais- 
tas ilgai džiūsta ir paskui sunku jį svy- 
dinti (šlifuoti). Liesas glaistas blogai 
laikosi ir svydinant beveik visas nu- 

dulka. Geras glaistas turi būt! kleinus 
ir gerai lipti prie glaistomojo pavir- 
šiaus. Glaistoma plieninėmis lanksčio 
mis glaistyklėmis. Šis aukščiau aprašy- 
tas glaistas tinka tiktai patalpose esan- 
tiems paviršiams glaistyti. Išoriniems 
paviršiams reikia riebaus aliejinio glais- 
to, sudaryto tik iš kreidos ir pokosto. 
Nauji mediniai paviršiai prieš dažymą 
šitaip paruošiami: 

1) pašalinamos ar izoliuojamos sa- 
kuotosios vietos ir šakos, 2) stembesni 
plyšiai užkituojami, užglaistomi ir svy- 
dinami, 3) pirmiau dažoma liesais aliė- 
jiniais dažais ir lyginama, 4) antrą kartą 
dažoma kiek riebesniais aliejiniais da- 
žais, prieš tai nusvydinant stikliniu po- 
pieriumi. Lyginama barsuko šeriu šepe- 
tuku (fleicu). Šakotos vietos izoliuo- 
ti galima šerlako skiediniu su denatū- 
ruotu spiritu. 30-—40 gramų šerlako 
žievelių užpilama !/4 litro spiritu ir lai- 
koma šiltoje vietoje iki dviejų dienų. 
Protarpiais paplakamas. Po to skiediniu 
tepamos šakos ir sakuotos vietos. Jos 
dar galima ir išdeginti, bet reikia tù- 
rėti didelį patyrima. Izoliuotireikia' prieš 
gruntavimą. Plyšiai kituojami paprastais 
langų klijais, glaistomi ir svydinami, 
vėliau gruntuojami (dažant klijiniais 
dažais). Gruntuojamasis skiedinys da- 
romas tokiu būdu: */4 žaliojo muilo iš- 
leidžiarna 1/2 kibiro vandens ir virinama 
nuolat maišant, kol muilas visiškai iš- 
tirps. Praskiedus per pusę švariu van- 
deniu, galima gruntuoti. Jeigu dažoma 
aliejiniais dažais, gruntuojama grynu 
pokostu (išorinių daiktų) arba su ter- 
pentino priemaiša (patalpose esančių 
daiktų) Išoriniams daiktams dažyti var- 
tojami aliejiniai dažai, sumaišyti tiktai 
su grynu pokostu. Skiesti nereikia, 
Knyga, kurioje rašoma apie įvairius 
dažymo darbus, dažų paruošimą, lietu- 
vių kalboje yra. Vadinasi ji „Kalmo 
statyba“. Gal mūsų knygynuose Vil./ 
je ir rastute, Bet kol veikė Liet. Ūki 
Draugija, šių knygų buvo Draugijoje ir 
daugelis ūkininkų jas įsigijo. Pasiteirau- 
kite apylinkėje; tai tikrai kurs nors ra- 
site. J. 


įŽemės ūkio gaminių kainos 


Šių metų lapkričio 6 d., Vilniaus Javų - Prekių 
Biržos pranešimu, buvo mokama už 100 kg auks. 


Rugi ai Anisas A i g e e a 14,50—15.75 
Kiećiaisen dės nas aa e ge 19.50—21.25 
Miežzia a a ns . e . 14.75— 15.25 
Avižūs Emei r A a 15.75—16.25 
SėmMenys de E a a a E 45.00 45.75 
Vikial M sae e E +. 17.00—17.5¢ 
Lubinas (mėlynas)... +. 8.50— 9.06 
Kvietinės sėlenos .„.„. „4. 9.75— 10.25 
Ruginės sėlenos . .. seseo 8.75— 9.25 
Sviestas 1 kg | rūšies urme „||| 3.10 
= Ė $ detali: 44-07 9.40 
S „ Il rūšies urme. .... e „3.00 
4 5 2 detalė, „4252 6 3.30 
i „ III rūšies urme 4. 2.90 
t] „ LJ detal. E a 2, 3.20 
Kiaušinių 1 kg urme. 4. 1.70 
» „detalei in E aa 11209 

